mischeiwiller/swiss-german-text huggingface dataset:
Alphabet
thumb|250px
E Alphabet isch e Asammlig vo ainzelne Zaiche, wo benutzt wird zum e Schprôch bis zumene gwüsse Graad fonetisch widerzgää. De Begriff "Alphabet" chunt vo de erschtä bäide Buechstabe vom griechische Alphabet Alpha und Beta.
Jedes Zaiche schtoot in der Reegle für ai Lut. Für d Widergab vonere bestimmte Sprach mit emnen Alphabet bruucht's aber e Rächtschrybig.
Alphabet im ängere Sinn sy nume die Schrifte, wo glychartigi Buechstabe für Konsonanten u Vokale hei. Zu den Alphabet im wyttere Sinn zellt men aber oft ou Schrifte wi di Arabischi oder di Hebräischi, wo ke Vokalbuechstabe hei (Konsonanteschrifte/Abjads), u Schrifte wi di Äthiopischi oder di Indische, wo jedem Konsonantebuechstabe e Vokal inhäränt isch (meischtens /a/) u di andere Vokale dür Veränderigen a däm Konsonantebuechstaben usddrückt wärde (Abugidas).
Alphabet
s Gotische Alphabet
s Griechische Alphabet
s Koptische Alphabet
s Kyrillische Alphabet
s Latinische Alphabet
s Futhark
Abjad
s Arabische Alphabet
s Hebräische Alphabet
s Phönizische Alphabet
Lis ou
IPA
Rächtschrybig
Silbeschrift
Minimalpaar
E Minimalpaar isch e Baar vo zwai Wörter, wo sich nume um ai fonetisch-fonologischs Merggmool unterschaide, z. B. "Muus" - "Huus" - " Luus" uf Alemannisch. Das Byschpil bewyst, das [], [] und [] im Alemannische Phonem sinn.  E andres Minimalpaar im alemannischi isch "Buech" - "Buuch". Vomene Nullphonem redt mer, wenn de Underschiid ahand vomene nöd vorhandne Phonem entstoot: z. B. "Buuch" - "Bruuch". Auch "Bruuch" miteme lange [] und "Bruch" miteme churze [] bildet e Minimalpaar.
Dör e systematischi Bildig vo Minimalpaar cha s Phoneminventar vonere Sprooch bistimmt werde, da haisst ali Phonem wo inere Sprooch vorchömet. S Phoneminventar underschaidet sich i de verschidnige Sprooche. So het s Italienischi z. B. kai /ü/ oder /ö/ oder s Englische het [] und [], wo im Alemannische feelet.
Wen e Luut wie s /r/, wo im Tütsche und Alemannische je noch Region oder Person verschide uusgsproche werd, oni as sich d Bidütig veränderet, redt mer vonere Phonemvariante. Die baide Uusproochaarte vom <ch> ("Ich- und Ach-Luut": [] und []) im Hochtütsche bildet ai Phonem, wel si underenand kai Minimalpaar bilde chönet, sondern vo de lutliche Umgebig Abhängig sind. I dem Fall red mer vo Allophon.
Kategorie:Phonologi
Affrikater Konsonant
En Affrikchate isch e Verbindig von eme Plosiv und eme Frikchativ. Di alemannische Dialäkchte zeichne sech wege dr hochtütsche Luutverschiebig dür ne großi Vilfalt vo Affrikchaten uus:
(z. B. sitze, Gitzi )
(z. B. lüpfe, Tupf )
(z. B. wecke, Äcke )
(z. B. rutsche, Chätschi )
Kategorie:Phonologi
Schwa
Schwa (us em Hebräische: 'das Nichtige') isch e zentralisierte Vokal (IPA: [ə]), wo in de germanische Schprôche (hischtorisch gsee) e reduzierte Vokaal isch. Uf Dütsch (und in de maischte andere germanische Schprôche) wird dä Vokaal als <e> gschribe. Ds foneetisch Zeiche ə het dr bayerisch Germanischt Johann Andreas Schmeller erfunde.
Im Alemannische chunt dr Schwa wie i de meischte Sproche numme inere unbetonte Silbe vor. Er isch usserdäm im Alemannische näbem // dr einzigi Vokal wo i sonere Silbe vorchunt. Numme wenigi Sproche hen au en betonte Schwa, z. B. Albanisch, Rumänisch, Bulgarisch, Afrikaans, mangi Dialäkt vum Katalanische un mangi kaukasische un uralische Sproche.
Bispil: e Taschelampe, mache, Schlüssel, Schüssle, verplämperle
I dr alemannische Literatur wird dä Buechstabe fasch immer mit <e> gschribe. I dr Schwyz wird aber bsunders i dr Laieschrybig hüüffig <ä> gschribe. En Grund wird sy, das ds <ä> ou ganz churzi Tekschte eidütig als Dialäkt-Tekschte kennzeichnet.
Luutig
mini|300px|D Lutig vo de Infinitivendig i de Alpedialekt as Biispil vo de Uussprooch vom Schwa(noch em SDS III 1).
Die gnaui Lutig vo dem Schwa im Alemannische schwankt vo Dialekt zu Dialekt, im Schwööbische und Bündenertütsche goot s mee zumene /a/ hi und i de Dialekt vode Zentralschwiz me is /ä/.
Au i andere Sproche isch d gnaui Ussproch vum Schwa arg unterschiedlich un cha starch vo dr Umgebig abhänge. Im Änglische zum Byspiil tendiert d Ussproch vum Schwa oft zwüsche meereri Vokäl.
Lueg ou
Rächtschrybig
Kategorie:Phonologi
Miami Bass
Miami Bass isch e Hip-Hop-Sub-Stil us Miami wo im gänze Süde vo den USA seer populäär gsi isch; mit de pornografische 2 Live Crew und de Hits vo Tag Team und andere isch dä Schtil au wältwyt bekannt worde. Musikalisch gsee basiert är uf em Old School Rap, vor allem uf em Electro Funk. In Detroit hed sich dr Miami Bass mit em Techno zu Ghetto Tech verschmolze. Es git au Miami Bass uf Dütsch, am bekanntischte isch "türlich, türlich" vo Das Bo. In Brasilie hed dr Miami Bass als Inschpirationskwälle für dr Rio Funk dient.
Miami-Bass-Musiker
Afro-Rican
Anquette
DJ Laz
Jonny Z
LeJuan Love
Maggotron
MC Shy D
Tag Team
2 Live Crew
Frauenarzt
Kategorie:HipHop & Rap
Kategorie:Musikstil
Lateinisches Alphabet
S latynischi Alfabeet isch s Alfabeet, wo urschprünglig zur Schrybig vom Latynische benutzt worden isch und hütt für vili verschideni Sproche uf dr ganze Wält benutzt wird. S latynischi Alfabeet laitet sich us em etruskische Alfabeet här - nume d Buechschtabe Y und Z sin spööter diräggt us em griechische Alfabeet entleent worde.
Lis ou
Rächtschrybig
Kategorie:Alphabet
Fortis und Lenis
Fortis (lat. "di Starche") u Lenis (lat. "di Schwache") bezeichnet der Unterschid zwüsche de Lutte /t, p, k/ (Fortis) u /d, b, g/ (Lenis). Das Begriffspaar isch im 19te Jahrhundert vo historische Sprachwüsseschaftler under em Ydruck vom Alemannische prägt worde.
Bi däm Unterschid chöi verschidnigi artikulatorischi Parameter e Rolle spile, nämlech:
d Stimmhaftigkeit: stimmlosi Fortis vs. stimmhafti Lenis;
d Lengi: lengeri Fortis vs. chürzeri Lenis;
d Voice Onset Time (das isch d Aschpiration): aschpirierti Fortis vs. nid aschpirierti Lenis;
di artikulatorischi Chraft: stercheri Fortis vs. schwecheri Lenis (es isch aber umstritte, was die 'Chraft' genau söll sy).
Es isch klar, das je nach Sprach en anderi Mischig vo dene Parameter der Unterschid zwüsche Fortis u Lenis usmacht. Im Französische ligt der Unterschid praktisch numen i der Stimmhaftigkeit; i der dütsche Standardsprach oder im Änglische ligt er vor allem i der Aschpiration; im Alemannische ligt er i der Lengi (was e guete Teil vom alemannischen Akzänt im Französisch usmacht).
Der Status vo de Begriffe Fortis u Lenis isch i der Sprachwüsseschaft umstritte, wil vili Darstellige der Unterschid zwüsche /p, t, k/ u /b, d, g/ uf d Stimmhaftigkeit reduziere. Mängisch wärde d Begriffe Fortis u Lenis ou imenen ängere Sinn bbruucht, nämlech numen als Bezeichnig füren Yfluss vo der artikulatorische Chraft.
Alemannischi Fortis u Lenis
Nöieri Untersuechige hei zeigt, das di alemannische Fortis meh als dopplet so läng duure wi di alemannische Lenis (z. B. i de Minimalpaar Schatte - Schade oder legge - lege). Es isch aber umstritte, öb's nid no nen anderen Unterschid git, nämlech dä vo der artikulatorische Chraft. Was Stimmhaftigkeit u Aschpiration aageit, da isch me sech wenigschtens sicher, das es bi den alemannische Fortis u Lenis ekei Unterschid git (beidi sy stimmlos und nid aschpiriert).
Näbe de nid aschpirierte Fortis gits ou aschpirierte Fortis; einersyts als Cluster /p/ + /h/ u /k/ + /h/ (z. B. bhalte, gheie) anderersyts i vilne Lehnwörter us der dütsche Schriftsprach (vo Dialäkt zu Dialäkt sehr verschide). Ussertäm hei di nideralemannische Dialäkte näbe der nid aschpirierte Fortis /k/ (gg) ou en aschpirierti Fortis /kh/, wo der Affrikate // (kch) us de hochalemanische Dialäkten entspricht.
Kategorie:Phonologi
Phönizisches Alphabet
thumb|
PhönizischiSchrift Hebräischi Schrift mit NameLutwert 15px א  ʾaleph ʾ (Knacklut) 15px ב  beth b 15px ג  gimel g 15pxד  daleth d 15px ה  he h 15px ו  waw w 15px ז  zajin z (stimmhafts s) 15px ח  ḫet ḫ (wie dütsch ch) 15pxט  ṭet ṭ (emphatisch)15pxי  jod j15pxכ  kaph k 15px ל   lamed l 15px מ  mem m 15px נ  nun n 15pxס  samekh s 15px ע  ʿajin ʿ  15px פ  pe p 15px צ  ṣade ṣ (emphatisch) 15px ק  qoph q (emphatisch) 15pxר  reš r15pxש  šin š (wie dütsch sch)15pxת  taw t
Die phönizischi Schrift het 22 Zaiche und werd vo rechts noch links gschribe. Die ältischte Text stamet usem 11. Johrhundert v. Chr. I de Römerzit isch die Schrift nüme brucht worde und z Libye gits Grabstai wo Neupunisch mit latinische Buechstabe gschribe worden isch. Noch de phöönizische Saag hett de Taautos d Buechstabeschrift erfunde.
Die Schrift isch nöd nume für die phönizischi und punischi Sprooch brucht worde, sondern au för die ältischte aramäische Text. Denn hend sich us dere Schrift mehreri Variante bildet, so die aramäischi, die hebräischi und die altgriechischi Schrift. Über die altaramäischi Schrift hend sich witeri Schrifte bildet, so die arabischi, altsüdarabischi und äthiopischi Schrift, aber au die indische Schrifte chönet devo abglaitet werde. Über die altgriechischi Schrift het sich unter anderem die etruskischi, latinischi und kyrillischi Schrift und au d Rune entwicklet. So cha die phönizischi Schrift als Muetteralphabet vode maiste Alphabetschrifte gelte.
Gschicht
Die wichtigschte Alphabetschrifte und iri Gschicht:
Proto-Kanaanäischi Schrift: 14.Jh.v. Chr.
Phönizischi Schrift: 11.Jh.v. Chr.
Libysch-Numidischi Schrift ( Tifinagh ): 5.Jh.v. Chr.
Aramäischi Schrift: 9.Jh.v. Chr.
Hebräischi Schrift ( Alefbet ): 3.Jh.v. Chr.
Syriakischi Schrift: 2.Jh.v. Chr.
Arabischi Schrift ( Abjad ): 4.Jh.
Brāhmī & Indischi Schrifte ( Devanagari ): 6.Jh.v. Chr.
Tibetischi Schrift: 7.Jh.
Khmer/Javanesischi Schrift: 9.Jh.
Samaritanischi Schrift: 6.Jh.v. Chr.
Griechischi Schrift ( Phoinikia ): 9.Jh.v. Chr.
Koptischi Schrift
Etruskischi Schrift: 8.Jh.v. Chr.
Noditalischi Schrifte
Latinischi Schrift: 7.Jh.v. Chr.
Rune: 1.Jh.
Gotischi Schrift: 4.Jh.
Armenischi Schrift: 405
Glagolitischi Schrift: 862
Kyrillischi Schrift ( Azbuka ): 10.Jh.
Iberischi Schrift: 6.Jh.v. Chr.
Altsüdarabischi Schrift ( Musnad ) : 8.Jh.v. Chr.
Ge'ez: 5.Jh.v. Chr.
Kategorie:Alphabet
Silbenschrift
E Silbeschrift isch e Schrift wo Symbol für ainzelni Silbe, nid aber für ainzelni lut odr Phonem hed. Nordamerikanischi Indianer und Inuit hän Silbeschrifte; in Japan sin sogar zwai Silbeschrifte in Gebruuch (Hiragana und Katakana). Umschtritte isch, ob au Konsonantenalfabeet zu de Silbeschrifte ghöre.
Griechisch isch friener au mit ere Silbeschrift gschribe worde - Linear B, wo vom kretische Linear A abbschtammt. Au ainigi Alphabet benutze silbischi Elemänt, zum Byschpil s kyrillischi Alphabet oder s hischtorischi iberischi Alfabeet.
Lueg au
Alphabet
Kategorie:Schrift
Afrika Islam
Dr Afrika Islam (* 1967 als Charles Glenn), au bekannt als 'Son of Bambaataa', isch en amerikanische HipHop- und Techno-DJ und -Broduzänt. Är isch bekannt für si Zämenarbet mit em Ice-T und em Westbam. Sy Gruppe - zäme mit em WestBam - haisst Mr. X & Mr. Y. Dr Afrika Islam hed di erschte zwai LPs vom Ice T kobroduziert. Zäme mit em WestBam hätt dr Afrika Islam au fasch Dütschland am Concours Eurovision 2004 verdrätte.
Diskografy
1996 Afrika Jam - feat. Ice-T
Kategorie:HipHop & Rap
Kategorie:Broduzänt
Kategorie:Pseudonym
Kategorie:US-Amerikaner
Kategorie:Maa
Kategorie:Läbigi Person
Torch
thumb|Torch, 2004
Dr Torch (angl: Fackel, au Torchmann odr MC Torch),  * 29. Septämber 1971 als Frederik Hahn, isch e dytsche Rapper und Grindigsmitglid vo Advanced Chemistry. Si Solo-CD haisst Blauer Samt.
Lebe
Ofongs vun de 1980er-Johr het sich de gebirtig Heidelberger de Hip-Hop-Kultur ogschlosse. 1985 het ne de Hip-Hop-Kinig Afrika Bambaata zuem ärschte «Zulu-Nation-Chapter» vun Dytschlond krent.
1987 het de Torch zomme mit m Toni L, m Linguist, m Gee-One un m DJ Mike MD d Heidelberger Band Advanced Chemistry grindet, wu sich wäg em kommerzielle Erfolg vun de Fantastische Vier zuem glaubwirdige Underground-Vertreter avanciert het. De Song «Fremd im eigenen Land» isch 1992 ihr ärschter Hit worre un het wegä MTV au usserhalb vun de dytsche Hip-Hop-Szene gressri Ufmerksomkeit bekumme.
1994/95 het de Torch fir ä Johr uf VIVA d ärscht dytschschprochig Rap-Sendung Freestyle moderiert. In därre Zyt isch au sin Label 360° grindet worre. Sin ärschts un bisher einzigs Solo-Album Blauer Samt het ’r im Johr 2000 vereffentlicht.
Torch isch einer vun de Ärschte gsi, wu sich dem Projekt Brothers Keepers ogschlosse het.
Diskografie
Advanced Chemistry - Fremd im eigenen Land (1992, 12" & MCD, MZEE Records)
Advanced Chemistry - Welcher Pfad führt zur Geschichte? (1993, EP & CD, MZEE Records)
Advanced Chemistry - Operation Artikel 3 (1994, 12" & CD)
Advanced Chemistry - Dir fehlt der Funk
Advanced Chemistry - Advanced Chemistry (1995, 2xLP & CD)
Torch - Die Welt brennt (2000, 2x12", V2-Records)
Torch - Gewalt oder Sex (2000, 12" & MCD, V2-Records)
Torch - Blauer Samt (2000, 2xLP & CD, V2-Records)
Torch - In deinen Armen (2001, 2x12" & CD)
Usserdem u. a. vertrete uf folgende Longplayer
Alte Schulte - Kapitel 1 ( MZEE Records)
Fader Gladiator - Der innere Kreis (Torch - Blauer Faden) (2001, LP & CD)
Brothers Keepers - Lightkultur (Torch, Sekou & Blaise - Triple Rois) (2001, LP & CD)
Brothers Keepers - Adriano/Letzte Warnung (2001, 12" & MCD)
Germ - Verschlusssache Gott - Morphogenetische Felder feat. Torch (2002, EP)
Virtuoso - Evolution of Torture - Outro feat. Torch (2004, LP & CD)
Brothers Keepers - Am I My Brothers Keeper? (2005, LP & CD)
Literaturlesung
Torch liest «Hagakure» von Tsunetomo Yamamoto (2004, 2xCD)
Ekschterni Syte
MCTorch.de, offiziell Webpräsenz
Sin eignes Schallplattelabel : 360° Records
Torch bi laut.de
Kategorie:Dütsche Rapper
Kategorie:Pseudonym
Kategorie:Dütsche
Kategorie:Haitianer
Kategorie:Maa
Kategorie:Läbigi Person
Deutsch
Düütsch (uf Hochdüütsch: Deutsch) isch:
dr Oberbegriff für di Düütschi Sprooch im Ganze gseh
di düütschi Standard-Sprooch (mängmol au as Hochdüütsch bezeichnet)
s Adjektiv für alles, wo mit em Staat bzw. em Begriff Dütschland z tue het
di rächtlich Mitglidschaft von ere natürliche Person zue dr Bundesrepublik Dütschland (dütschi Staatsaaghörigkeit)
im Sinn von ere ethnische oder soziale Gruppe d Bezeichnig für Persone mit dütscher Abstammig (Dütschi bzw. d Bewooner vo Dütschland)
e Familiename
d Churzbezeichnig für s Schuelfach Dütsch
di dütsche Schrybschrift
s Deutsch-Verzeichnis vo dr Werch vom Franz Schubert
s Deutsch Magazine, e Lifestyle-Heftli
dr Ortsdeil Deutsch (Zehrental) vo dr Gmeind Groß Garz im Landchreis Stendal z Sachse-Anhalt
e bstimmti sexuelli Praktik
Lueg au
Deutsch (Etymologie)
Sa Razza
Sa Razza (au: SR Raza) sin e HipHop-Gruppe us Sardinie. Scho ir erschts Schtügg - "In sa ia" - isch uf sardisch gsi. Iri Début-CD, "Wesssisla", isch uf italiänisch und sardisch gsi, mit vilne Yflüss us em Chicano Rap. Iri zwaiti Langschpil-CD, "EYYYA", isch (als erschti HipHop-CD) vollschtändig uf sardisch. Als Gescht sin Sa Razza au uf den erschte CDs vo La Fossa und Flaminio Maphia druff gsi.
Diskografy
als SR Raza
1996 Wesssisla Undafunk Records
als Sa Razza
2001 E.Y.A.A. Cinenova/W'n'B
Offizielli Syte
[URL]
Kategorie:Hip-Hop-Gruppe
Kategorie:Band
Kategorie:Sardinie
WestBam
Dr WestBam (* 4. Merz 1965 z Münster, Westfalen als Maximilian Lenz) isch näbenem Sven Väth dr bekanntischt dütsch Techno-DJ und -Broduzänt. Si erschte grôssen Erfolg isch si House-Remix vo „We Want Some Pussy“ vo der 2 Live Crew gsi. Si Künschtlername isch e Churzform für Westfalia Bambaata und isch e Hommage an si Vorbild Afrika Bambaata. Är isch bi der erschte Loveparade z Berlin uffdrätte und het unter anderem mit dr Nena, em Afrika Islam und schliesslig au em Afrika Bambaata zämegschafft.
Diskografi
Singles
Johr Titel ChartplatzierigeChartquelle: Deutschland - Österreich - Schweiz Anmerkung DE AT CH 1989 And Party... 33 (12 Wo.) − −- 1990 The Roof Is on Fire 22 (17 Wo.) − −- No More Fucking Rock & Roll 82 (3 Wo.) − −- 1991 I Can't Stop 96 (1 Wo.) − −- 1994 Celebration Generation 21 (27 Wo.) − 6 (17 Wo.)- Wizards of the Sonic 23 (15 Wo.) − 18 (11 Wo.)- Bam Bam Bam 41 (9 Wo.) − −- 1995 Bostich 35 (8 Wo.) − 27 (7 Wo.)(als WestBam's Hand on Yello) 1997 Sunshine 5 (16 Wo.) 25 (6 Wo.) 10 (9 Wo.)(mit Dr. Motte) Hard Times 11 (12 Wo.) − 47 (1 Wo.)- 1998 Crash Course 53 (5 Wo.) − −- Agharta - The City of Shamballa 60 (6 Wo.) − −(mit Afrika Bambaataa) Love Parade 1998 - One World, One Future 6 (14 Wo.) − 15 (7 Wo.)(mit Dr. Motte) 1999 Beatbox Rocker 13 (32 Wo.) − −- Love Parade 1999 - Music Is the Key 27 (8 Wo.) − −(mit Dr. Motte) 2000 Lovebass 61 (5 Wo.) − −- Love Parade 2000 - One World, One Love Parade 9 (10 Wo.) 32 (6 Wo.) 83 (5 Wo.)(mit Dr. Motte) 2002 Oldschool Baby 21 (9 Wo.) − −(mit Nena) 2003 Recognize 71 (4 Wo.) − −- Right On / Like Ice in the Sunshine 66 (2 Wo.) − −- 2005 Bang the Loop 73 (5 Wo.) − −-
thumb|WestBam, 2016
Albe
Johr Titel Chartplatzierige Aamerkig DE CH 1989 The Cabinet − −- 1991 A Practising Maniac at Work − −- 1994 Bam Bam Bam 14 (19 Wo.)  36 (4 Wo.) - 1997 We'll Never Stop Living This Way 39 (6 Wo.)  −- 2002 Right On 35 (3 Wo.)  −- 2005 Do You Believe In The Westworld 97 (1 Wo.)  −- 2013 Götterstraße 12(3 Wo.) 70(1 Wo.)-
Weblink
Offizielli Homepage
Aafäng as Punk (dertemol as „Frank Xerox“ bekannt) uf adamriese.info vom August 2007
"Liebe ohne niedere Absichten" taz Interview vom 15. Juli 2006
WestBam bi laut.de
Fueßnote
Kategorie:Dütsche
Kategorie:Dytsche Musiker
Kategorie:Broduzänt
Kategorie:Maa
Kategorie:Läbigi Person
2 Live Crew
D 2 Live Crew isch di worschynlig wältwyt bekanntischti Miami Bass-Gruppe. Gründet worde sin si aber in Los Angeles, und zwor vom Mr. Mixx, em Fresh Kid Ice und em Amazing V. Ersch in Miami sin dr Luther Campbell und dr Brother Marquis zur 2 Live Crew gschtoosse. Und es isch dr Luther Campbell, friener bekannter als Luke Skyywalker und (noch eme Brozäss gege dr George Lucas) spöötter als Luke oder Uncle Luke, wo mit synere Entschaidig, voll uf pornografischi Täggscht z setze, zum groossen Erfolg gfiert hed. D 2 Live Crew hän sogar vor Gricht miesse, was allerdings drzue gfiert hed, dass si nume no erfolgrycher worde sin.
Diskografii
1986: Is What We Are (Luke Records)
1986: 2 Live Crew Is What We Are (Luke Records)
1987: Move Somethin (Luke Records)
1989: As Nasty As They Wanna Be (Luke Records)
1989: As Clean As They Wanna Be (Luke Records)
1990: Banned in the USA (Luke/Atlantic Records)
1991: Sports Weekend: As Nasty As They Wanna Be, Pt. 2 (Luke/Atlantic Records)
1994: Back at Your Ass for the Nine-4 (Luke Records)
1994: 2 Live Bass (Boomin)
1995: Original 2 Live Crew (Blue Dolphin)
1996: Shake a Lil' Somethin (Little Joe)
1998: The Real One (Little Joe)
2000: Private Personal Parts (Little Joe)
Weblink
Inoffizielli Websyte (änglisch)
Porträt uf laut.de
Kategorie:Hip-Hop-Gruppe
Kategorie:Amerikanischi Band
Mary Fleener
D Mary Fleener (* 1951) isch en US-amerikanischi Comic-Zaichnerin und -Täggschterin us Los Angeles. Si isch bekannt für iri autobiografische Comics, wo unter em Titel "Life of the Party" gsammled worde sin. Ire seer aigeschtändige Schtil nennt si "cubismo".
Si isch au Mitglid inere Rock-Band namens The Wig Titans.
Lut irer Homepage isch si vo altegyptischer Kunscht und Zytigscomics - "Little King" vom Otto Soglow, "Li'l Abner" vom Al Capp und "Dick Tracy" vom Chester Gould - beîflusst worde. Dr Robert Crumb und dr Robert Armstrong hän si persöönlig ermuetiged, Comics z mache. Ire erschte Comic isch "Hoodoo" (1988) gsi, übers Läbe vo der Zora Neale Hurston.
Literatur
Fleener, Mary. Life of the Party. Fantagraphics Books, 1996. ISBN 1-56097-261-0
Weblink
[URL]
Kategorie:US-Amerikaner
Kategorie:Moler, Zeichner, Illustrator
Kategorie:Autor vo Comics
Kategorie:Frau
Kategorie:Läbigi Person
Kool DJ Herc
thumb|right|Kool DJ Herc
Dr Kool DJ Herc (* 16. April 1955 z Kingston, Jamaika als Clive Campbell) gilt als dr Erfinder vom Hip Hop. Woner in d Bronx koo isch, hed är welle Reggae-Blatte ufflege und drzue toaste wi in Jamaika. Doch di maischte Lüt in dr Bronx hän mid Reggae nüd könne aafange und dorum hed dr Kool DJ Herc aagfange, stattdesse Funk uffzlege. Sicher isch dr HipHop au vo andere DJs - zum Byschpil em DJ Hollywood - und andere bräggt worde, aber oni dr Kool DJ Herc wär HipHop worschynlig nie entschtande.
Literatur
David Dufresne: Rap Revolution, Atlantis Musikbuch-Verlag Zürich und Mainz 1997
Ulf Poschardt: DJ Culture - Diskjockeys und Popkultur, Rowohlt Taschenbuch Verlag Reinbek 1997
Weblinks
r Kool DJ Herc im All Music Guide (änglisch)
Biografii uf OldSchoolHipHop.com
DJ Kool Video Interview mit Thenkman
Kategorie:HipHop & Rap
Kategorie:Pseudonym
Kategorie:Amerikanische Musiker
Kategorie:US-Amerikaner
Kategorie:Jameikaner
Kategorie:Maa
Kategorie:Läbigi Person
Liricas Analas
D Liricas Analas sind e HipHop-Gruppe us Graubünde. Si teggschtet iri Lieder uf Rätoromanisch im Sursilvan-Tielekt. D Liricas Analas bestönd us sibe Persone: füüf MCs (Spoon, Flepp, Orange, Jusht und pddp) und zwee DJs (Gionson und Suit).
D Band setzt sich ii för d Erhaltig vom Rätoromanische i de Schwiiz und möcht mit irne Teggscht vor alem jungi Bündner aaspreche. Iri erscht CD Analogia isch ane 2004 usecho und di erschti Rap-CD uf Rätoromanisch öberhopt. S zweite Album AnalFaBad isch Endi 2006 erschine und het Top Platzierige erreicht. Ane 2008 het de Flepp en aignigs Album usege.
Album
Analogia (2004)
AnalFaBad (2006)
Tuns e Margaritas (2008, vom Flepp)
Analectrica (2009)
Analium (2012)
Ekschterni Syte
Offiziell Websyte
Kategorie:Hip-Hop-Gruppe
Kategorie:Schwiizer Band
Kategorie:Kultur im Bündnerland
Albert Uderzo
thumb|Albert Uderzo
Dr Albert Uderzo (gschproche: alˈbɛːʀ ydɛʀˈzo) (* 25. April 1927 z Fismes bi Reims; † 24. März 2020 z Neuilly-sur-Seine; Daifnamme: Alberto Uderzo) isch dr Zaichner vom Astérix gsii, ere Comic-Sery, wo vor allem in Franggrych, Dütschland und andere dütsch- und französischschprochige Länder immäns populär isch. Zersch sin d Täggscht und Gschichte vom René Goscinny koo; noch sym Dood hed sich dr Uderzo entschlosse, d Täggscht sälber z schrybe.
Astérix isch au in mereri alemannischi Dialäggt übersetzt worde. Am Uderzo sy Schtil isch vor allem vo de Disney-Comics beyflusst worde.
Uuszeichnige
thumb|Dr Uderzo z Paris (2014)
1969 – Chevalier des Arts et des Lettres
1970 – Ordre national du mérite
1983 – Prix du Génie für „Der Sohn des Asterix“
1984 – Goldene Leinwand für dr Film „Asterix erobert Rom“
1989 – Ritter vo dr Ehrelegion vo Frankriich
1997 – DIVA-Award
2004 – Max-und-Moritz-Preis
Weblink
Dr Albert Uderzo im Dütsche Asterix-Archiv
Dr Uderzo über Chindheit, Farbeblindheit, politischi Iistellig, Die Zeit, 6. April 2006
Im Gespräch: Albert Uderzo, Süddeutsche Zeitung, 19. Dezämber 2008
Verchauf vo dr Aateil vom Uderzo an Hachette
Kategorie:Franzoos
Kategorie:Moler, Zeichner, Illustrator
Kategorie:Autor vo Comics
Kategorie:Karikaturist
Kategorie:Maa
Schoolly D
Dr Schoolly D (* 1962 als Jesse B. Weaver; zytewys au Schooly D) isch e Rapper us Philadelphia. Syni friene Tracks sin Vorlöifer vom Gangster Rap. D'Kwaliteet vo sine Rhymes isch eender umschtritte, wenisgschtens uf dr erschti Bligg erschyne si eender simpel. Inhaltlig hed dr Schoolly sich am Aafang vo de nünziger Joor in Richtig Afrozentrismus wyterentwiggled, worschynlig nid z letscht well Sozialkritik und Afrika denn seer en vogue gsi sinn. Das hed sich aber ändi nünziger Joor wider ggändered, und au dr Schoolly D hed sich wider mee em Sex und Crime gwiddmet.
Diskografy
Schoolly D (1986)
The Adventures of Schoolly D (1987)
Saturday Night (1987)
Smoke Some Kill (1988)
Am I Black Enough For You (1991)
Welcome To America (1994)
Reservoir Dog (1995)
Funk 'n' Pussy (2000)
The Jive Collection Volume 3 (1995)
A Gangster's Story (1996)
Best on Wax (2000)
Kategorie:Amerikanische Rapper
Kategorie:Pseudonym
Kategorie:Maa
Kategorie:Läbigi Person